भारतनि आबादारिफोरा गावसोरनि दाबिखौ गनायनानै लाहोनो थाखाय सोमावसारनाया बेसेबा गोबाव जाबाय। सोरखारनि आबादारि हेंथा आयेनखौ बोखांनानै लानो हादरनि आबादारिफोरा थै-थां सोमावसारनाया मुलुगनि नोजोराव गोग्लैबाय । सानफ्रोमबो बेसेबा गुसु सुहाबनाय समावखौबो नेवसिनानै लाख-लाख आबादारिफोरनि बैसो गोरा, सेंग्रा-सिख्ला, गथ’-गथाय गासैबो सुबुंफोरा गोसो मोनसेजों सोमावसारनायखौ खालामगासिनो दं ।